|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani/poštovana,  prosljeđujemo poziv iz Predstavništva Europske komisije u Hrvatskoj potencijalno zainteresiranim poduzeticima s područja LAG-a 5 i Dubrovačko-neretvanske županije odnosno **zainteresiranim predstavnicima iz poljoprivredno-prehrambenog sektora za** **prijavu za sudjelovanje u posjetu poslovne delegacije iz EU-a Indiji** u prosincu 2023., a u organizaciji Europske komisije.  Povjerenik EU-a za poljoprivredu Janusz Wojciechowski posjetit će Indiju od 6. - 12. prosinca 2023. u pratnji poslovne delegacije do 70 visokih predstavnika iz poljoprivredno-prehrambenog sektora EU-a, uz istovremeno sudjelovanje Europske komisije na međunarodnom sajmu SIAL India s paviljonom EU-a.   Svrha tog posjeta je olakšati izvoz europske poljoprivredne hrane i pića u Indiju i proširiti prisutnost na indijskom tržištu.  **Iz Europske komisije pozivaju predstavnike poduzeća iz sljedećih sektora da se prijave za posjet:**   * svinjetina i perad, čokolada, slastice i pekarski proizvodi, mliječni proizvodi, vina, pivo i jaka alkoholna pića, maslinovo ulje i biljna ulja, voće i povrće, proizvodi s oznakom zemljopisnog podrijetla, proizvodi kao što su žitarice, uljarice i hrana za životinje. * Povjerenik bi želio u svoju poslovnu delegaciju uključiti europske i nacionalne organizacije proizvođača i poduzeća iz svih zemalja EU-a s visokim izvoznim potencijalom koji po mogućnosti ranije nisu sudjelovali u takvim projektima EU-a. Konačni odabir predstavnika poduzeća temeljit će se na proizvodnoj i zemljopisnoj ravnoteži delegacije. U tom kontekstu razmotrit će se i reprezentativnost kandidata u određenom sektoru, njihova sposobnost obavljanja međunarodnog poslovanja i pristupa zahtjevnim tržištima.   Fokus ovog posjeta bit će pružanje tržišnih informacija u sektoru hrane i pića, aktivnosti među poduzećima, kao i maloprodajne i terenske posjete. Program poslovne delegacije pružit će predstavnicima europskog poljoprivredno-prehrambenog sektora izvrsnu platformu za otkrivanje indijskog tržišta i uspostavljanje izravnih poslovnih kontakata kako u New Delhiju (uglavnom u SIAL Indiji) tako i u Mumbaiju s B2B profesionalcima iz cijele Indije.  **Sudionici su dužni sami pokriti troškove letova i hotela. Europska komisija pokrit će sva poslovna događanja u okviru službenog programa, uključujući lokalni prijevoz i tranzit između Delhija i Mumbaija.**  Zainteresirani za posjet Indiji pozivaju se da se čim prije registriraju - **rok za prijavu je 15. lipnja 2023. Prijave se vrše na poveznici** [**OVDJE**](https://lag5.us3.list-manage.com/track/click?u=c2ea6255e95561e2901ff0074&id=318578d148&e=adb01ff26c)**.**  Više informacija o posjetu na [ovome linku](https://lag5.us3.list-manage.com/track/click?u=c2ea6255e95561e2901ff0074&id=438fb5e763&e=adb01ff26c).  S poštovanjem, | | | | |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | | | | |